Lauda-Königshofen

**Lauda-Königshofen** (oschtfränkisch *Lauda-Künzhoufa*) isch e Stadt im Main-Tauber-Chrais z Bade-Wirttebärg. D Stadt het  Yywohner (Stand: ).

## Geografi
Lauda-Königshofen lyt im Dal vu dr Tauber an der Romantische Stroß. Dr Baan bstoht us 56,1 % Landwirtschaftsflechi, 30,5 % Wald, 11,9 % Sidligsflechi un 1,5 % sunschtiger Flechi.

Nochbergmaine sin Tauberbischofsheim un Grünsfeld im Norde, Wittighausen, Bütthard un Igersheim im Oschte, Bad Mergentheim un Boxberg im Side un Ahorn un Königheim im Weschte.

Z Lauda-Königshofen git s e Landschafts- un fimf Naturschutzbiet:
* Landschaftsschutzbiet *Lauda-Königshofen*: 3.181,0 ha
* Naturschutzbiet *Edelberg*: 4,2 ha
* Naturschutzbiet *Hohenberg*: 23,5 ha
* Naturschutzbiet *Kaltenberg*: 13,0 ha
* Naturschutzbiet *Mehlberg*: 4,7 ha
* Naturschutzbiet *Ringelstaler-Weinhalde*: 90 ha; Bad Mergentheim und Lauda-Königshofen

Derzue lige d FFH-Biet *Nordöstliches Tauberland*, *Nordwestliches Tauberland und Brehmbach* un *Westlicher Taubergrund* zum Dail uf em Baan vu Lauda-Königshofen.

## Gmaigliederig
Zue Lauda-Königshofen ghere d Stadtdail Beckstein, Deubach, Gerlachsheim, Heckfeld, Königshofen, Lauda, Marbach, Messelhausen, Oberbalbach, Oberlauda, Sachsenflur un Unterbalbach. Zu Beckstein, Deubach, Gerlachsheim, Heckfeld, Königshofen (mit dr glychnamige Stadt un dr Wohnblätz Elektrisches Werk Neumühle un Roter Rain), Lauda, Marbach, Messelhausen (mit em glychnamige Dorf un dr Wyler Hofstetten un Marstadt), Oberbalbach, Oberlauda, Sachsenflur (mit em glychnamige Dorf un em Wohnblatz Mühle) un Unterbalbach (mit em glychnamige Dorf un dr Wohnblätz Mühle un Bahnstation Unterbalbach).

## Gschicht
Beckstein isch zum erschte Mol gnännt wore anne 1298 as *Begestein*, Deubach um 1090 as *Tithebach* (1252 *Thibach*), Gerlachsheim 1209 as *Gerlagesheim*, Heckfeld 1214 as *Hetinvelt*, Königshofen 823 as *Cuningashaoba* (846 *Chuningeshofe*), Lauda um 1100 (1163 *Luden*), Marbach 1245 as *Marbach* (1450 *Markbach*), Messelhausen 1378 as *Messelhusen*, Oberbalbach 1219 as *Ballenbach* (1260 *Balbach superior*), Oberlauda 1401 as *Oberluden*, Sachsenflur 1230 as *Sahsenflur* un Unterbalbach 1343.

Dr Chenigshof, wu dr Name vu Königshofen här chunnt, isch im 10. Johrhundert ans Hochstift Würzburg gange. S Lääche hän d Bischef vu Würzburg um 1321 an d Herre vu Hohenlohe-Brauneck gee, 1414 an d Herre vu Sickingen. 1418 het d Agnes vu Sickingen Königshofen mit dr Zehnt an Kurmainz verchauft, vu 1692 bis 1730 isch s nomol an Würzburg verbfändet gsii.

Lauda isch 1333 an dr Ludwig dr Bayer verchauft wore, wu em Ort 1344 s Stadträcht gee het. 1357 isch d Stadt vum chengligi Hofgricht dr Grofe vu Hanau un 1362 dr Kurbfalz zuegsproche, d Herrschaft hän aber ainewäg d Herre vu Hohenlohe ghaa, wu s 1359 an Brandenburg verbfändet hän. 1376 isch Lauda zerscht as Bfand an Kurbfalz chuu un isch 1398 an d Kurbfalz verchauft wore. Di bayerische Wittelsbacher hän iri Aasprich 1387 an Bischof vu Würzburg abdrätte, d Herre vu Hohenlohe 1406. In dr bfälzische Landesdailig vu 1410 isch Lauda an Bfalz-Mosbach gange, 1450 as Bfand an d Grofe vu Rieneck un 1489 an d Grofe vu Wertheim. 1506 isch d Stadt an Würzburg gange

Wu Kurmainz un s Hochstift Würzburg anne 1803 im Rame vum Rychsdeputazionshauptschluss ufglest woren isch, sin Königshofen un Lauda an s Firschtedum Leiningen chuu un 1806 schließli an s Großherzogdum Bade. 

Vu 1849 bis 1864 isch Gerlachsheim Sitz vun eme Bezirksamt gsii. Syt 1864 hän bis uf Sachsenflur alli badische Stadtdail zum Bezirksamt Tauberbischofsheim ghert, wu 1939 dr glychnamig Landchrais drus woren isch.

Im Rame vu dr bade-wirttebärgische Chraisreform isch 1973 dr Landchrais Tauberbischofsheim ufglest wore un d Königshofen un Lauda sin zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

### Yygmaindige
* 1. Jänner 1972 Deubach, Messelhausen un Sachsenflur zue Königshofen un Oberlauda zue Lauda
* 1. Jänner 1974 Beckstein, Gerlachsheim un Heckfeld zue Lauda 
* Di hitig Gmai Lauda-Königshofen isch am 1. Jänner 1975 entstande dur dr Zämmeschluss vu dr Stedt Lauda un Königshofen mit dr Gmaine Unterbalbach, Marbach un Oberbalbach. 

### Yywohnerentwicklig

Quälle: Gemeindeverzeichnis un Aagobe vum Statistische Landesamt

## Verwaltig
Lauda-Königshofen ghert zue kaim Verwaltigsverband.

; Burgermaischter vu Lauda-Königshofen
* 1991–2003: Otmar Heirich (SPD)
* 2004–2020: Thomas Maertens (CDU)
* syt 2020: Lukas Braun (FDP)

## Kultur un Böuwärch
* s Alt Rothuus Lauda (hit Biecherei)
* Katholischi Stadtchilche St. Jakobus, Lauda (14. Jh.)
* Mareie-Chilche, Lauda
* Chilche St. Mauritius, Königshofen
* Kapäll zum hailige Grab, au Bluetskapäll (13. Jh.)
* Chilche St. Kilian, Beckstein
* Chilche Hailig Chryz, Gerlachsheim (barock, ehmolig Chilche vum Prämonschtratenserpriorat Gerlachsheim)
* Chilche St. Vitus, Heckfeld
* Chilche St. Josef, Marbach
* Chilche St. Burkhard, Messelhausen
* Chilche St. Georg, Oberbalbach
* Chilche St. Martin, Oberlauda
* Evangelischi Chilche, Sachsenflur
* Chilche St. Markus, Unterbalbach
* Barockbrugg iber d Grünbach mit Statue vu vier Bruggehailige
* Schloss Messelhausen
* Haimetmuseum Lauda


Rathaus der Stadt Lauda-Königshofen in Lauda 3.jpg|Rothuus Lauda-Königshofen
Altes Rathaus der Stadt Lauda-Königshofen in Lauda, heute Bücherei und Ausstellung 1.jpg|Alts Rothuus Lauda
St. Jakobus Kirche Lauda außen 2.jpg|St. Jakobus
2025-01-28 Marienkirche (Lauda) 05.jpg|Mareie-Chilche
Lauda-Koenigshofen Eglise.JPG|Hailig Chryz
2023-12-30 St. Mauritius (Königshofen) 19.jpg|St. Mauritius
St. Vitus in Heckfeld 15.jpg|St. Vitus
St. Kilian Beckstein - 2.jpg|St. Kilian
2024-12-27 St. Josef (Marbach), innen und außen 02.jpg|St. Josef
2025-04-07 St. Burkhard (Messelhausen) 01.jpg|St. Burkhard
St. Georg Oberbalbach Außenansicht 11.jpg|St. Georg
St. Martin in Oberlauda 01 Ansicht.jpg|St. Martin
2023-03-19 Radtour Sachsenflur (Lauda-Königshofen) 9.jpg|Chilche Sachsenflur
20241220 St. Markus (Unterbalbach) 02.jpg|St. Markus
Lauda - 002 - Häuser mit Stadttor.jpg|Stadtdor Lauda
Grünbachbrücke (Gerlachsheim) 02.jpg|Grünbach-Brugg
Schloss und Kloster Messelhausen.jpg|Schloss Messelhausen
Landappbw 563528 1822 Zehntscheune Freiherr von Zobel Str. 9, Messelhausen.jpg|Zehntscheune Messelhausen
Lauda Bahnhof Empfangsgebaeude Mitte 20070519.jpg|Bahnhof Lauda
Lauda - 005 - Museum.jpg|Haimetmuseum Lauda


## Dialäkt
Dr Dialäkt vu Lauda-Königshofen ghert zum Oschtfränkisch.

## Weblink

* Websyte vu Lauda-Königshofen
* Lauda-Königshofen uf LEO-BW
** Beckstein uf LEO-BW
** Deubach uf LEO-BW
** Gerlachsheim uf LEO-BW
** Heckfeld uf LEO-BW
** Königshofen uf LEO-BW
** Lauda uf LEO-BW
** Marbach uf LEO-BW
** Messelhausen uf LEO-BW
** Oberbalbach uf LEO-BW
** Oberlauda uf LEO-BW
** Sachsenflur uf LEO-BW
** Unterbalbach uf LEO-BW

## Fueßnote